CELEX: 62010CN0123
Language: et
Date: 2010-03-08 00:00:00
Title: Kohtuasi C-123/10: Eelotsusetaotlus, mille on esitanud Oberster Gerichtshof (Austria) 8. märtsil 2010 — Waltraud Brachner versus Pensionsversicherungsanstalt

5.6.2010   
            
            
               ET
            
            
               Euroopa Liidu Teataja
            
            
               C 148/14
            
         Eelotsusetaotlus, mille on esitanud Oberster Gerichtshof (Austria) 8. märtsil 2010 — Waltraud Brachner versus Pensionsversicherungsanstalt
   (Kohtuasi C-123/10)
   2010/C 148/21
   Kohtumenetluse keel: saksa
   
      Eelotsusetaotluse esitanud kohus
   
   Oberster Gerichtshof (Austria)
   
      Põhikohtuasja pooled
   
   
      Kaebuse esitaja: Waltraud Brachner
   
      Vastustaja: Pensionsversicherungsanstalt
   
      Eelotsuse küsimused
   
   
               1.
            
            
               Kas direktiivi 79/7/EMÜ (1) artiklit 4 tuleb tõlgendada nii, et ka riiklikku pensionikindlustust reguleerivas õiguses ette nähtud iga-aastase pensionide korrigeerimise (valoriseerimise) skeem kuulub selle sätte lõikes 1 sätestatud diskrimineerimiskeelu alla?
            
         
               2.
            
            
               Kui vastus esimesele küsimusele on jaatav:
               Kas direktiivi 79/7/EMÜ artiklit 4 tuleb tõlgendada nii, et sellega on vastuolus iga-aastast pensionide korrigeerimist reguleeriv siseriiklik säte, mille kohaselt miinimumpensioni saajate teatud grupile on ette nähtud potentsiaalselt väiksem pensionitõus kui teistele pensionisaajatele, kui see säte asetab ebasoodsamasse seisu 25 % meessoost ja 57 % naissoost pensionisaajatest ega ole objektiivselt põhjendatud?
            
         
               3.
            
            
               Kui vastus teisele küsimusele on jaatav:
               Kas naissoost pensionisaajate ebasoodsamat kohtlemist nende pensioni iga-aastasel tõstmisel saab põhjendada naissoost pensionisaajate varasema pensioniea ja/või pensioni saamise pikema perioodi ja/või sellega, et sotsiaalõigusega ette nähtud miinimumsissetuleku määra (tasanduslisa lävi) tõsteti ebaproportsionaalselt, kui sotsiaalõigusega ette nähtud miinimumsissetuleku (tasanduslisa) tagamist reguleerivad sätted näevad ette nii pensionisaaja muude isiklike sissetulekute kui ka temaga ühises majapidamises elava abikaasa sissetulekute arvessevõtmist, samas kui teiste pensionisaajate pensioni tõstetakse pensionisaaja muid isiklikke sissetulekuid või abikaasa sissetulekuid arvesse võtmata?
            
         
      (1)  Nõukogu 19. detsembri 1978. aasta direktiiv 79/7/EMÜ meeste ja naiste võrdse kohtlemise põhimõtte järkjärgulise rakendamise kohta sotsiaalkindlustuse valdkonnas, EÜT 1979, L 6, lk 24; ELT eriväljaanne 05/01, lk 215.